Svečano otvaranje 76. Dubrovačkih ljetnih igara
2025-07-10 21:00 - 23:30 (Europe/Zagreb) | Ispred crkve sv.Vlaha, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Tradicionalnim podizanjem zastave Libertas uz stihove Gundulićeve Himne slobodi, 10. srpnja u 21 sat ispred crkve sv. Vlaha bit će svečano otvorene jubilarne 76. Dubrovačke ljetne igre koje će se održati od 10. srpnja do 25. kolovoza na raznim scenskim i ambijentalnim lokacijama grada Dubrovnika te koje će inozemnoj i domaćoj publici predstaviti više od 70 dramskih, glazbenih, plesnih, folklornih i drugih programa tijekom 47 festivalskih dana.

Dubrovačka noć, koncert Nina Badrić
2025-07-10 22:00 - 2025-07-11 01:00 | Ispred dubrovačke Katedrale, Poljana Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Ispred katedrale, 22.30sati

Dubrovačka noć, otvaranje Dubrovačkih ljetnih igara, koncert Nina Badrić,
Turistička zajednica grada Dubrovnika i ove godine tradicionalno organizira Dubrovačku noć, koncert povodom svečanog otvaranja Dubrovačkih ljetnih igara. Ove godine publiku očekuje nastup jedne od najpopularnijih domaćih glazbenih zvijezda – Nine Badrić. Koncert će se održati u četvrtak, 10. srpnja, ispred dubrovačke katedrale, s početkom u 22:30 sati.

Dubrovački simfonijski orkestar | Zbor Ivan Goran Kovačić | Ivan Repušić, dirigent | Darija Auguštan, sopran | Martina Mikelić, mezzosopran | Matteo Ivan Rašić, tenor
2025-07-11 21:30 - 23:30 | Ispred crkve sv. Vlaha, Placa, Dubrovnik, Croatia (Local Name: Hrvatska)
Dubrovački simfonijski orkestar
Zbor Ivan Goran Kovačić
Ivan Repušić, dirigent
Darija Auguštan, sopran
Martina Mikelić, mezzosopran
Matteo Ivan Rašić, tenor
—
Oda radosti
Uz 100. obljetnicu Dubrovačkog simfonijskog orkestra
—
PROGRAM:
Ludwig van Beethoven: Simfonija br. 9 u d-molu, op.125

Promocija knjige Dance de Luxe
2025-07-30 21:30 - 23:00 | DUBROVNIK, Dubrovačko - neretvanska županija, 20000, Hrvatska
Publikacija Dance de Luxe, autora Mariane Pende i Olafa Nicolaia, bit će predstavljena u srijedu, 30. srpnja s početkom u 21:00 sat u samostanu Danče. Knjiga je nastavak istoimene izložbe predstavljene u Meštrovićevom paviljonu u Zagrebu 2023. godine.
Pende i Nicolai su u monumentalni paviljon ugradili prostorni aranžman inspiriran neformalnom arhitekturom dubrovačke plaže Danče. Tijekom trajanja izložbe, ovaj krajolik za šetnju korišten je i za razne aktivnosti i mogao se doživjeti na različite načine. Publikacija preuzima izvedbene aspekte i funkcionira kao vizualni vodič kroz zamišljeni svijet. Baš kao što se naslov knjige i izložbe “Dance de Luxe” poigrava s imenom “Danče”, umjetnikova knjiga svojim dizajnom ulazi u radosni dijalog sa stvarnim položajem Danača – što se može doživjeti prigodom predstavljanja knjige u samostanu i crkvi Svete Marije (Gospe od Danača).
Mariana Pende diplomirala je na Accademia di Belle Arti di Venezia. Prve dvije godine studirala je smjer skulpture u klasi profesora Andreje Grassija, a od 2004. obrazovanje nastavlja na smjeru skulpture-instalacije kod profesora Roberta Pozzobona, kada se susreće s multimedijalnom umjetnošću. Diplomirala je 2008. na smjeru Arte e musica contemporanea u klasi profesora Nicole Cisternina. Izabrana je za sudjelovanje na 51. Venecijanskom bijenalu umjetnosti (2005.) unutar izložbe Atelier Aperti u organizaciji Accademia di Belle Arti di Venezia. Sudjelovala je na umjetničkoj rezidenciji Kulturamt u Frankfurtu na Majni (2008.), kao predstavnica Grada Dubrovnika. Od 2014. samostalno izlaže u muzejskim institucijama, među kojima ističe izložbe u Muzeju moderne i suvremene umjetnosti (2016., Rijeka), Gliptoteci HAZU (Zagreb), Muzeju suvremene umjetnosti Istre (2017., Pula), Palazzo Costanzi (2018., Trst) i Galeriji umjetnina Split (2019., Split) Izlagala je na brojnim izložbama samostalno i skupno u Hrvatskoj i inozemstvu iz kojih izdvaja: REFUSES (Arsenale, Venecija, IT); Trijenale hrvatskog kiparstva (Gliptoteka HAZU, Zagreb); Trieste Contemporanea (2019., Trst, IT); Muzej moderne i suvremene umjetnosti (Rijeka); Art Center Whitebox (2020., New York, SAD); galerija Akademije umjetnosti Vilnius (2021., Vilnius, Litva); galerija The Pool (2022., Düsseldorf, DE) i Muzej suvremene umjetnosti (2023., Zagreb).
Olaf Nicolai rođen je 1962. godine u Njemačkoj, od 1983. do 1988. studirao je njemački jezik i književnost na sveučilištima u Leipzigu, Beču i Budimpešti, a doktorirao je na Sveučilištu u Leipzigu 1992. godine. Također je stekao diplomu iz primijenjenih umjetnosti na Visokoj školi za primijenjenu umjetnost Schneeberg (Fachhochschule für Angewandte Kunst Schneeberg). Živi i radi u Berlinu. Radovi Olafa Nicolaia prikazani su na Documenti X (1997.) te na 49. i 51. Bijenalu u Veneciji (2001. i 2005.). Dobitnik je brojnih stipendija i rezidencija, među kojima su Villa Massimo u Rimu (1998.) i Villa Aurora u Los Angelesu (2007.), a 2002. godine primio je nagradu za umjetnost grada Wolfsburga Junge Stadt sieht Junge Kunst. Nicolai sudjeluje u brojnim samostalnim i grupnim izložbama na međunarodnoj sceni. Njegova djela nalaze se u javnim zbirkama poput Muzeja moderne umjetnosti (MoMA) u New Yorku, Thyssen-Bornemisza Art Contemporary u Beču, zbirke Friedricha Christiana Flicka u Berlinu i Muzeja Migros u Zürichu. Njegov konceptualni pristup i korištenje različitih medija propituju način na koji doživljavamo svakodnevnu stvarnost. Također, Nicolai stvara teorije iz znanosti i umjetnosti u estetsko-umjetničke forme, čineći ih pristupačnima u novom kontekstu.

KONCERT U POVODU DANA POBJEDE I DOMOVINSKE ZAHVALNOSTI I DANA HRVATSKIH BRANITELJA
2025-08-05 21:00 - 22:00 | Ispred crkve sv.Vlaha, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
KONCERT U POVODU DANA POBJEDE I DOMOVINSKE ZAHVALNOSTI I DANA HRVATSKIH BRANITELJA
5.8. utorak, ispred crkve sv. Vlaha u 20:30 sati

Dubrovački simfonijski orkestar
Klapa Ragusavecchia

PROGRAM:
Domoljubne pjesme i koračnice

Ulaz slobodan
Koncert organiziran u suradnji DSO-a i Grada Dubrovnika

STOLJETNI ALLEGRO VIVACE
2025-08-08 21:30 - 22:30 | Ljetno kino Jadran, DUBROVNIK, Dubrovačko - neretvanska županija, 20000, Hrvatska
Premijera filma – 100 godina Dubrovačkog simfonijskog orkestra
na 76. Dubrovačkim ljetnim igrama
8.08. petak, Ljetno kino Jadran u 21:30 h
Suradnja sa Hrvatskom radiotelevizijom (HRT-om)
Redatelj: Vedran Benić

Daleka obala Jakše i Hrepe - koncert povodom zavešetka Ljerne škole filma Šipan
2025-08-14 21:00 - 23:30 | Šipanska luka, DUBROVNIK, Dubrovačko - neretvanska županija, 20000, Croatia (Local Name: Hrvatska)

Večer gramofonskih ploča
2025-08-22 19:00 - 23:30 | Love Bar Dubrovnik, Andrije Hebranga 95, DUBROVNIK, Dubrovačko - neretvanska županija, 20000, Croatia (Local Name: Hrvatska)
Udruga Dubrovnik 33/45 redovito organizira Večeri gramofonskih ploča u Love Baru – događanja koja spajaju ljubitelje vinila, dobre glazbe i glazbenu edukaciju. Članovi udruge, pripremaju slušaonice kultnih albuma iz rock i pop povijesti, kroz koje posjetitelji imaju priliku otkriti priče iza najznačajnijih glazbenih izdanja i naučiti cijeniti analogni zvuk vinila.
Izbor cijelih albuma: „Najgori“ – Zoster, „Ciao“ – Idem, „Otopljeni disko“ – Ki Klop

Izložba „Povijest dubrovačkog tramvaja od 1910. do 1970.“
2025-08-27 21:00 - 22:00 | Knežev dvor, DUBROVNIK, Dubrovačko - neretvanska županija, 20000, Hrvatska
Povodom 115 godina od uvođenja dubrovačkog tramvaja u promet i 55 godina od njegovog ukidanja, Dubrovački muzeji u srijedu, 27. kolovoza 2025. godine u 21:00 sat u Kneževom dvoru organiziraju otvaranje izložbe „Povijest dubrovačkog tramvaja od 1910. do 1970.“, autora Dina Lokasa, Tonka Marunčića i Jana Marka Novalije.
Izložbom će se prikazati povijesni razvoj dubrovačkog tramvaja od dolaska prvih tramvajskih motornih kola i prikolica (bajvagena) 1910. do tragične nesreće i njegovog ukidanja 1970. godine. Uz predmete iz fundusa Kulturno-povijesnog muzeja izložit će se i arhivski dokumenti, fotografije, razglednice te dijelovi tramvajske opreme u vlasništvu ljubitelja tramvaja. Na izložbi će se predstaviti i tijek restauracije sačuvanih tramvajskih kola i prikolica. Dubrovački je tramvaj prvi i jedini tramvaj koji je prometovao u Dalmaciji, svjedok je društvenih i gospodarskih promjena, te je ostao trajna uspomena brojnih generacija Dubrovčana.

Karnevalski motivi: Petra Held Potočnjak, Josipa Šare Vlašić, Stefanie Hudspeth, Udruga DART, izložba
2025-09-08 08:00 - 17:00 | Galerija Artur, Od Domina 2, DUBROVNIK, Dubrovačko - neretvanska županija, 20000, Croatia (Local Name: Hrvatska)
Otvaranje izložbe je 11. kolovoza u 18 sati, a bit će otvorena do 18. kolovoza. Na izložbi će biti predstavljeni radovi triju akademskih slikarica: Petre Held Potočnjak, Josipe Šare Vlašić i Stefanie Hudspeth. Organizatori izložbe su Galerija Artur i Udruga DART.

Kamerni Teatark 55: Stećakland ili Kameno sjećanje
2025-09-17 20:00 - 21:30 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Gostujuća predstava Kemerni Teatar 55 iz Sarajeva.
Predstava istražuje mogućnosti virtualne tehnologije u teatarskom izrazu. Glumci na sceni dijele prostor s digitalnim elementima, a publika ulazi u imaginarni svijet inspiriran simbolima i ornamentima sa stećaka.
Riječ je o predstavi koja preispituje povijest, identitet i naslijeđe, kroz inovativni spoj kazališta i VR tehnologije.
Kamerni teatar 55 prvi u regiji je radio na predstavi u kojoj se koristi VR tehnologija, potvrđujući tako svoju misiju da kroz medij teatra ispituje nove tehnike i metode pričanja priča te time prednjači kao inovator kada je kazališna produkcija regije u pitanju.
Priča nas vodi kroz uzbudljivi svijet stećaka i njihovu povijest, ispričanu od strane ljudi kojima su ti stećci bili posvećeni, i koji su na neki način nijemi čuvari njihovih biografija. Priče će oživjeti i na veoma zanimljiv način biti predstavljene teatarskoj publici.
Publika će kroz prikaz sadržaja koji vidi glumac imati priliku vidjeti dvije realnosti: fizičku scenu i igru likova u digitalnom okruženju, i to kroz pogled glumca s VR naočalama.
“Projekt StećakLand rađen je pod koordinacijom Udruženja za digitalizaciju kulturne baštine DIGI.BA, i u partnerstvu sa NoHo produkcijom iz Irske, Arheološkim institutom Beograd, Narodnim muzejom Crne Gore, Kamernim teatrom 55 i Fondacijom “Mak Dizdar”, koji se realizira u okviru programa “Kreativna Europa”, pod pokroviteljstvom Europske komisije za potporu kulturi i audiovizualnom sektoru”.

Koncert uživo BALKALAR u Art radionici Lazareti
2025-09-19 00:00 | DUBROVNIK, Dubrovačko - neretvanska županija, 20000, Hrvatska
Formula je jednostavna: ljubav, ples, rakija, pjesma i slavlje života jer – dolazi nam BALKALAR!
Subota, 27.9.
21:00 vrata / 21:30 koncert
Art radionica Lazareti – taraca
U sklopu turneje „Jesen stiže, babo moj“, Balkalar će nas odvesti na euforično etno putovanje kroz bogati krajolik balkanskih melodija. Nastali iz uličnog muziciranja i prijateljstva 2016. godine, Balkalar oživljava tradicionalne balkanske melodije energičnim aranžmanima i autentičnim zvukom harmonije kontrabasa, violine, gitare i perkusija. Upravo zato nazivaju ih ambasadorima zvučne baštine Balkana i jednim od najzanimljivijih glasova nove balkanske scene.
Balkalar su:

Pavle Kladarin – kontrabas, glavni vokal
Irma Vicula Bulaja – violina, glavni vokal
Juraj Valentić – gitara, prateći vokal
Marko Šturman – perkusije, prateći vokal

U Dubrovniku će predstaviti svoj debitantski album „Balkalar“ (Jeboton, 2024.) koji je osvojio publiku i kritiku.
O njemu kažu: U sedam godina zajedničkog muziciranja razvili smo svoj specifičan zvuk i stil, a sad je napokon ovjekovječen i u studiju. Pjesme su kombinacija tradicijskih ‘hitova’ i nekih manje poznatih pjesama koje su nam bile interesantne za obraditi. To smatramo dobrom kombinacijom jer će hitovi privući publiku, a manje poznate pjesme još pobliže upoznati s nama. (…) Balkan je kao regija vrlo raznolik na mnogo razina, a takva je i njegova glazba. Različiti utjecaji s različitih granica naše turbulentne regije stvaraju nevjerojatnu paletu koja odjekuje diljem svijeta i priča jedinstvenu priču. Ali kad bi se sva ta glazba stavila u jednu mapu, mapa bi se zvala Balkan. Balkanska glazba ima nešto ujedinjujuće za sve ljude, a mnoge različite kulture mogu se poistovjetiti s tim zvukom.“
Balkalar je svojom energijom publiku osvajao od ulica do velikih pozornica diljem Europe, nastupajući na festivalima poput Balkan Trafik, Paléo, MittelFest, A to Jazz, Floating Castle, Goulash Disko, Seasplash Festivala, MOST:Balkan, Kamičak Festival, Les Nuits de la Roulette, Folkest, Beskonačnost Slavena, SHIP, MENT…
Vidimo se u subotu, 27. rujna, a do tad slušajte Balkalar na streaming servisima i na https://bfan.link/balkalar …..i pripremajte se za ples!
O Balkalaru su napisali:
„Balkalar nije samo glazbeni sastav – oni su kulturna revolucija, brišući generacijske granice i razbijajući predrasude da je tradicionalna balkanska glazba zastarjela.“ (Ravnododna.com)
„U zvučnom potpisu na ovom prvijencu dominantan je poletan ritam iz čega se iščitava duboko ukorijenjeni street style pristup pod kožom Balkalara. Dakle, to je bend koji nakon par taktova zaokuplja pažnju i skreće pozornost na sebe svirajući glazbu iz naroda izravno za narod, bez previše kalkuliranja(…).“ (Ravnododna.com)
Koncert organiziraju Art radionica Lazareti i AVCD Dubrovnik u suradnji s Tvornicom umjetnosti Podroom (TUP).
Vizual, dizajn i ilustracije: Milan Pantović www.instagram.com/menestrra
Program je omogućilo Ministarstvo kulture i medija Republike Hrvatske.

FILMSKA I LATINO GLAZBA
2025-09-25 21:00 - 22:00 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
FILMSKA I LATINO GLAZBA
25.09. četvrtak, Knežev dvor u 21 sat

Dubrovački simfonijski orkestar
Džemal Cakić, truba

Koncert povodom 20 godina djelovanja Klape Amfora - More sluša, ja mu pričam priče
2025-09-26 20:00 - 21:30 | Knežev dvor, DUBROVNIK, Dubrovačko - neretvanska županija, 20000, Hrvatska
Povodom 20 godina djelovanja Klape Amfora pozivamo Vas na koncert – More sluša, ja mu pričam priče koji će se održati u petak, 26. rujna 2025. godine u Kneževom dvoru s početkom u 20:00 sati.
Koncert je humanitarnog karaktera, a sav prihod predviđen je za akciju – Za Gogin korak.

PROJEKCIJA DOKUMENTARNOG FILMA BUKOVAC – svjetlost, korijeni i krila
2025-09-27 19:00 - 20:30 | Dvorana Visia, DUBROVNIK, Dubrovačko - neretvanska županija, 20000, Croatia (Local Name: Hrvatska)
U organizaciji produkcijske kuće Wolfgang&Dolly iz Zagreba, Umjetničke galerije Dubrovnik i Kinematografa Dubrovnik u subotu, 27. rujna u 20 sati u Dvorani Visia održat će se projekcija dokumentarnog filma „Bukovac – svjetlost, korijeni i krila” uz prisutstvo redatelja, Željka Rogošića.
Film koji tematizira život hrvatskog slikara Vlaha Bukovca, pokretača hrvatske moderne nastao je pod redateljskom palicom Željka Rogošića, producentica je Tamara Babun Zovko, dok je stručna suradnica na filmu muzejska savjetnica u Galeriji Klovićevi dvori u Zagrebu, Petra Vugrinec. Film je proizveden 2025. godine, a nastao je u produkciji kuće Wolfgang&Dolly iz Zagreba.
Tematsku os dokumentarnog filma „BUKOVAC – svjetlost, korijeni i krila” čini usporedni ritam procesa međusobnog (su)odnosa i razvoja Bukovca i Zagreba. Zagreb se uspješno obnavlja i oporavlja od razornog velikog potresa iz studenog 1880. godine (usporedni dokumentaristički zapisi s potresom iz 2020. godine). Bukovac daje nezaobilazan doprinos profiliranju umjetničkog i kulturnog života Zagreba s kraja 19. i početka 20. stoljeća. Bukovac u Zagrebu osniva Društvo hrvatskih umjetnika, stvara novu Zagrebačku šarenu školu, doprinosi gradnji Umjetničkog paviljona i slika tri velike domoljubne slikarske kompozicije s nacionalnom tematikom – „Gundulićev san“, „Hrvatski narodni preporod“ i „Dubravku“ , po narudžbi Izidora Kršnjavog. Veliki slikar u Zagreb je došao u vrijeme nakon velikog potresa kad je grad bio šokiran, srušen i podatan za vizionarstvo i progres. Kad su jedno od drugog dobili što su mogli, Bukovac je otišao dalje.
Film sadrži velik broj Bukovčevih slika, kao i neke koje domaća publika rijetko ima priliku vidjeti, primjerice one iz galerija u Austriji i Mađarskoj, ali i mnoge slike iz hrvatskih galerija.
Ulaz na projekciju je slobodan, a ulaznice prethodno možete preuzeti na svim prodajnim mjestima Kinematografa Dubrovnik.

Večer gramofonskih ploča
2025-09-27 19:00 - 23:30 | Love Bar Dubrovnik, Andrije Hebranga 95, DUBROVNIK, Dubrovačko - neretvanska županija, 20000, Croatia (Local Name: Hrvatska)
Udruga Dubrovnik 33/45 redovito organizira Večeri gramofonskih ploča u Love Baru – događanja koja spajaju ljubitelje vinila, dobre glazbe i glazbenu edukaciju. Članovi udruge, pripremaju slušaonice kultnih albuma iz rock i pop povijesti, kroz koje posjetitelji imaju priliku otkriti priče iza najznačajnijih glazbenih izdanja i naučiti cijeniti analogni zvuk vinila.
Izbor cijelih albuma: „Blue Lines“ – Massive Attack, „Moon Safari“ – Air, „Oxygène“ – Jean-Michel Jarre

SAFE CHEMISTRY: 21°C + DINNER FOR 21
2025-09-27 20:00 - 21:00 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
“Safe Chemistry” je diptih razvijan kroz dva naoko odvojena projekta: „21°C“ Petre Hrašćanec i „Dinner for 21“ Ksenije Zec koji ekvilibriraju između performansa i aktivne instalacije.

Predstava “Safe Chemistry” je inicijalno realizirana u sklopu projekta “Stronger Peripheries: A Southern Coalition”.

U okviru potrage za srećom Safe Chemistry istražuje uzorke trenja i reaktivnosti između namjernih postupaka nasuprot izmaknutoj kontroli izvedbe stvarajući kontekst omogućenih izbora izvođača i publike. Pitanje kontrole u umjetničkom procesu koje ovaj diptih povezuje u jednu cjelinu odnosi se na stalnu promjenu parametara, sastojaka i začina koji na iznenađujući način oblikuju uvjete gledanja i sudjelovanja u izvedbi. Ideja zajedničke intervencije povezuje konvencionalni prostor izvedbe s intimnijim prostorom okupljanja oko stola kroz prepoznatljive detalje poput predmeta, hrane, odjeće, glazbe ili identiteta izvođača.

Što nam znači “Sigurna kemija”? To je siguran proces, reakcija ili proizvod u polju kemije, u polju kulinarstva ali i u prepoznavanju kemije među ljudima. Kemija koja nas nekontrolirano može odvesti u polje magičnih osjećaja, postupaka i razmišljanja.

„21°C“ Zato jer ne znam… Ne znam ali tu sam sa pitanjem što je za mene rad i što je za mene sreća. Nemam potrebu odgovoriti sa znanjem ili riječi ali želim iskusiti, osjetiti, slušati, doživjeti i opet na kraju pitati. Pitam se kako to da smo svi građeni od atoma ugljika a on nastaje samo u jezgri zvijezde? Kako to da dopamin u nama uvijek želi još i kako to da bez njega ne bi bilo kreacije, snova i napretka? I ako dopamin nije molekula užitka već molekula iščekivanja otkud dolazi to što čekamo? U čemu se razlikuje pojam želje od pojma zadovoljstva? Koji su uvjeti u kojima ova kemijska reakcija uspijeva? Tko i kako živi u 21°C? U toj savršenoj med i mlijeko klimi i društvu gdje stigne propitati sreću… Da li savršeni uvjeti zaista stvaraju ugodu? Je li ljubav ugađanje? Ako nabrojim sve najpoznatije bogove ljubavi hoće li ih biti 21? Kupid, Eros, Amor, Afrodita, Venera, Hathor, Freya, Kamadeva,Xochipilli, Inanna, Ishtar, Aine… Ne znam ali jesam. Tu ispred tebe u ovoj jednađbi u kojoj osijećam uvjete ali ne razumijem reakcije. Nekada su nagle, suhe, tihe a nekada ne…

„Večera za 21“ je mjesto laboratorija društvenih praksi koji istražuje kako normalna večera za 21 sudionika može prerasti u izvedbeni format. Tijekom večere publici se daje aktivna uloga u pokretanju fabule, a u moderiranom dijalogu razotkrivaju se osobni detalji i teme koje komuniciraju svi sudionici. Okupljanje obitelji i prijatelja oko stola možemo definirati kao čaroban susret, rijedak i kratkog trajanja. U ovoj izvedbi za stol pozivamo sudionike koji se nužno ne poznaju. Mogu li slučajni gosti večere pokrenuti rituale svojstvene zajedničkom konzumiranju hrane pri čemu se obično uspostavljaju dinamični međuljudski odnosi?

DONACIJSKI KONCERT - DSO & NAIRA ASATRYAN, klavir
2025-09-30 21:00 - 22:00 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
DONACIJSKI KONCERT – DSO & NAIRA ASATRYAN, klavir
30.9. utorak, Knežev dvor u 21 sat

Dubrovački simfonijski orkestar
Naira Asatryan, solist

Teatar Rugantino: "Pustolovine kreativnih knjigovođa"
2025-10-04 20:00 - 21:30 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Nova komedija Teatra Rugantino „Pustolovine kreativnih knjigovođa“, na scenu dovodi majku Slavujku i njenog sina Dobrišu, koji su – uz to što žive zajedno u stanu i imaju vrlo jaku i posebnu vezu – vrhunski ekonomisti. Slavujka je ugledna stručnjakinja zaposlena na ekonomskom institutu, a Dobriša je pred velikim uspjehom – očekuje ga skoro zaposlenje u Narodnoj banci. Tu su dvije generacije, dva pogleda na svijet i dvije ekonomske škole u stalnom sukobu i mirenju, u velikoj ljubavi, ali i bijesnoj svađi, i u tom previranju oni se lijepo nadopunjuju, jer jedno i drugo smatra da je ekonomija najvažnija ljudska djelatnost i centralno pitanje današnjice. Njihov panteon se ne sastoji od bilo kakvih bogova i idola; njihovi heroji su slavni ekonomisti.

Slavujka je doktorica znanosti ponikla iz hrvatske ekonomije devedesetih, a Dobriša, dok čeka da zauzme ugledan i utjecajan položaj u Narodnoj banci, još od fakulteta uspješno vodi knjige i račune velikog broja privatnih firmi i udruga. Majka je devedesetih svjedočila stvaranju države i njenog gospodarstva iz prve ruke, uz to, bila je udana za moćnog čovjeka iz vlasti, i iz tog joj je braka ostao doživotni sukob s bivšim mužem, ali i njezin talentirani i svojeglavi sin Dobriša. Iz tog vremena, također, ima i dobro sakrivenu dokumentaciju koja bi mogla zatresti mnoge, ako ona odluči jednog dana napisati memoare.

Dobriša, osim što se ponosi svojim uredno i besprijekorno vođenim knjigama, ima i vrlo buran i kaotičan ljubavni život, i to počinje utjecati i na njegove poslove. Prava uzbuna nastane kad njegova djevojka Tratinčica dozna da on ima afere s još nekoliko svojih klijentica. Tu su i razočarane žene iz jedne vladine udruge, dok mu možda najveća opasnost dolazi od „kontroverznog poduzetnika“ Stipe Malja, čijim se poslovnim knjigama Dobriša bavi gotovo jednako entuzijastično kao i s njegovom zgodnom suprugom. Nevolje su na vidiku i iz njih ga može izvući samo mama…

Komedija Pustolovine kreativnih knjigovođa bavi se možda centralnom opsesijom, a to je ekonomija i bog novih vremena – novac, i sve što on ljudima predstavlja.

Ono što je u duhovnom razvoju čovječanstva nekoć predstavljala kultura, umjetnost, povijesno iskustvo, vjera, filozofija, psihologija, ideologije i veliki sistemi mišljenja i sva ostala humanistička znanja i prakse, danas je ustuknulo pred ekonomijom koja je uzdignuta na raznu religije. Dok su ljudi, u ne tako davnoj prošlosti, tražili vodstvo svjetovnih i vjerskih vođa, za usmjerenje i savjet se obraćali kako mudracima, najumnijim učiteljima, znanstvenicima, filozofima, tako i sibilama, šamanima, prorocima, pa i diletantima i varalicama, danas se na svakom koraku pita za mišljenje ekonomiste, i prave i tobožnje ekonomske stručnjake. Napreduje li zbog toga ljudsko društvo ili kržlja i propada, pitanja su koja postavlja ova komedija, uz ambiciju da dade i pokoji odgovor iz iskustva kreativnih knjigovođa, tih novih umjetnika „ekonomskog realizma“.

Ivan Vidić

Predstavljanje knjige ''Kuća u Gradu'' autorice Nade Grujić
2025-10-07 18:30 - 20:00 | Palača Sponza, DUBROVNIK, Dubrovačko - neretvanska županija, 20000, Croatia (Local Name: Hrvatska)
Ogranak Matice hrvatske u Dubrovniku predstavlja drugo izdanje knjige iz dubrovačke kulturne riznice Kuća u gradu povjesničarke umjetnosti Nade Grujić. Knjiga sadrži studije o dubrovačkoj stambenoj arhitekturi 15. i 16. stoljeća s uredničkim potpisom Danka Zelića.
O knjizi će, uz autoricu, govoriti Zdenka Janeković-Römer i Danko Zelić uz pozdravnu riječ Ivane Grkeš Tošović i moderiranje Jelene Obradović Mojaš. Predstavljanje je 7. listopada 2025. u 18.30 sati u palači Sponza!

Otvorenje izložbe: Na mrkjenti života – tradicijska kultura otoka Mljeta
2025-10-08 18:00 - 20:00 | Etnografski muzej u žitnici “Rupe”, Od Rupa 3, DUBROVNIK, Dubrovačko - neretvanska županija, 20000, Hrvatska
Dubrovački muzeji, u srijedu 8. listopada 2025. organiziraju otvorenje izložbe „Na mrkjenti života – tradicijska kultura otoka Mljeta“, autorice Branke Hajdić s početkom u 18 sati u Etnografskom muzeju u žitnici „Rupe“.
Riječ je o prvoj izložbi koja na cjelovit i muzeološki promišljen način tematizira materijalnu i nematerijalnu kulturnu baštinu otoka Mljeta, kao i pitanje zavičajnog identiteta. Kroz brojne izloške, audio, video i foto građu, izložba donosi sintezu do sada poznatih činjenica o kulturi otoka Mljeta, kao i nove prinose iz područja etnologije, koji će zasigurno zaokupiti pažnju posjetitelja, a naročito samih stanovnika otoka. Izložba je i vrijedan prilog proslavi 65. obljetnice osnutka Nacionalnog parka Mljeta, koja se obilježava upravo ove godine.

Miševi i mačke naglavačke
2025-10-09 19:00 - 20:00 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Glazbeno-scenski program za cijelu obitelj
U spomen na akademika Luka Paljetka (1943. – 2024.)
U čast jednom od najvećih pjesnika u cjelokupnoj Hrvatskoj književnosti Luku Paljetku, a u povodu prve godišnjice njegove smrti, izvest će se glazbeno-scenski program za djecu, mlade i cijelu obitelj – Miševi i mačke naglavačke, po motivima njegova amblematskog klasika.
Skladatelj Dubravko Detoni, Paljetkov dugogodišnji prijatelj i suradnik, stvorio je glazbenu adaptaciju ove bezvremenske zbirke stihova koja će – u interakciji pripovjedačice i instrumentalista – oživjeti svijet čudesnih likova, vedrog humora i duhovite mudrosti.
Publiku očekuju zgode i nezgode mačke koja je mnogo jela i pila, klavira kojem je pukla jedna žica i miša kojeg je stalno lovila.
U izvedbi sudjeluju:
Sanja Grgina, naratorica
Katarina Kutnar, violina (miš)
Bruno Philipp, klarinet (mačka)
Krešimir Starčević, klavir (onaj kojem je pukla žica)
Djelo je nastalo na narudžbu Osorskih glazbenih večeri, a pod okriljem Hrvatske udruge glazbenih organizatora (HUGO) kreće na turneju po cijeloj Hrvatskoj u suradnji s nizom partnerskih institucija diljem Hrvatske.

DSO, ANTUN POLJANIĆ, dirigent & WLADIMIR KOSSJANENKO, viola
2025-10-09 20:30 - 21:30 | Knežev dvor, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
DSO, ANTUN POLJANIĆ, dirigent & WLADIMIR KOSSJANENKO, viola
9.10. četvrtak, Knežev dvor u 20:30 sati

Dubrovački simfonijski orkestar
Antun Poljanić, dirigent
Wladimir Kossjanenko, viola

Program:
Z. Šapro: Scherzo iz suite “Na način starijih”
B.Martinu: Rhapsody Concerto za violu i orkestar, H.337
L. van Beethoven: Simfonija br. 4, op. 60

KKV Sisak: "Tri sestre na instagramu"
2025-10-10 20:00 - 21:30 | Teatar Bursa, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Gostujuća predstava nastala u koprodukcĳi Doma kulture Kristalna kocka vedrine – Gradsko kazalište Sisak, Kazališne družine Tragači i Teatra Mašina igre.
Tekst nadahnut motivima Trĳu sestara A. P. Čehova premješten je iz Rusĳe u bezimenu provincĳu današnjice, koja neodoljivo podsjeća i na hrvatsku stvarnost. Dokolica i sanjarenje o boljoj budućnosti u utopĳskoj Moskvi u Trima sestrama na Instagramu upotpunjuju se dokolicom i sanjarenjem u virtualnim prostorima, gdje skrolajući svjedočimo prizorima boljih života. Tako se i suvremene sestre, obasute šumom digitalnih informacĳa, zapitaju nad vlastitim sudbinama i pokušaju napraviti preokret u svojim monotonim životima. No hoće li im to uspjeti? Najmlađa je od sestara Irina, pripadnica milenĳalaca, koja se nađe na prekretnici života uoči svog tridesetoga rođendana. Maša je voditeljica lokalne radĳske emisĳe o kulturi i društvu. Iako joj se čini da je njezin trud uzaludan u apatičnoj
provincĳi, život joj se naglo promĳeni nakon neočekivana događaja. Olga, najstarĳa od sestara, suzdržana i usamljena nastavnica hrvatskoga jezika, nastoji povesti sebe u bolji život, boreći se protiv samoće digitalnim sredstvima. Sestre možete zapratiti i na njihovu zajedničkome profilu @trisestreee.

"Ostatak života"
2025-10-11 20:00 - 21:30 | Teatar Bursa, Pred Dvorom 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
“Ostatak života” jest autorski projekt izvođačice, autorice i umjetnice Lade Bonacci, realiziran u suradnji s dramatičarkom i dramaturginjom Doroteom Šušak. “Ostatak života” predstavlja i svojevrstan nastavak već uspostavljenog, izvedbenog glasa i potpisa Lade Bonacci koja i svojim dosadašnjim, autorskim djelima, a poglavito kazališnom predstavom “Zadnja prije nego odem”, otvara pitanja egzistencijalne posvećenosti stvaranju, tretmanu tijela i tjelesnosti u izvedbi, kao i graničnosti ideje da svoj krajnji smisao i besmisao možemo izložiti sublimnosti, humornosti i ludičkom kapacitetu izvedbe.
“Ostatak života” jest monodrama s dominantnim elementima stand-upa, realizirana kroz estetske odrednice klaunerije, slapsticka i ludičkog istraživanja. Referentno polje ovog komada, poglavito u kontekstu stand-up performativa, svakako jesu i australska komičarka Hannah Gadsby i britanski satiričar Ricky Gervais. Osnovnu tematsku odrednicu ove kazališne predstave čine pak autobiografski događaj u životu glumice i autorice, a riječ je o činu odluke upisivanja autoškole u četrdesetoj godini života. Ono što je trebao biti izlazak iz psihoemocionalne krize i započinjanje novog, životnog poglavlja, zapravo je značilo ulazak u njezine daleko dublje rukavce i ponore te sidrenja.
Komparirajući iskustvo vožnje i upuštanja u obuku i ispite s iskustvom psihoterapijskog procesa, autorica s publikom dijeli sve trenutke preispitivanja, muke, osjećaja nedostatnosti, ispunjenja, ali i povremene ekstaze. Na tom putu, izmjenjuju se sva godišnja doba i tako skoro dva puta. Nakon dva ljeta i dvije zime, izvođačica postaje vlasnica vozačke dozvole, ali i shvaćanja da emocionalno oslobođenje nije i ne može biti produkt bilo kakve vanjske validacije, eksternog poticaja ili dostignuća te da joj nikakva društvena dozvola ne može garantirati približavanje sebi samoj. “Ostatak života” jest kazališna predstava i stand-up performans o započinjanju i odustajanju, o smislu i besmislu, o odgojenim i transgeneracijski štovanim uvjerenjima te konačnom oslobođenju od istih. Izgradnja narativa ove predstave, praćena je i interaktivnim širenjem putem direktne komunikacije s publikom koja je na društvenim mrežama mogla pratiti dio zapleta, ali i sudjelovati u sukreiranju vizualnog identiteta same izvedbe.
“Ostatak života” počinje ondje gdje ideja nužnosti ispunjenja i adaptacije društvenim očekivanjima te ideja o univerzalnosti smisla ljudskog iskustva, prestaju. Jer upravo ondje se rađa volja odricanja od samoaktualizacije kao posljedice vanjske uvjetovanosti te volja za promišljanjem zbiljskih težnji i autentičnog života kakav se priželjkuje živjeti.
Dorotea Šušak

Otvaranje gostujuće izložbe "Staklene svjetiljke kroz vrijeme"
2025-10-15 19:00 - 20:00 | Tvrđava Revelin, DUBROVNIK, Dubrovačko - neretvanska županija, 20000, Hrvatska
Dubrovački muzeji, organiziraju 15. listopada 2025. u 19 sati u tvrđavi Revelin, otvaranje gostujuće izložbe “Staklene svjetiljke kroz vrijeme“, Muzeja antičkog stakla u Zadru .
Izložba se temelji na prikazu tipologije staklenih svjetiljki koje su u rasponu od 1. do 19. stoljeća bile u opticaju na širem prostoru Hrvatske, a izrađene su u raznim dijelovima Europe i svijeta. Ukupno trideset cjelovitih, rekonstruiranih ili djelomično rekonstruiranih primjeraka, te dvostruko veći broj fragmenata u kojima se također raspoznaju tipološki jedinstveni oblici, prikupljeno je u u cilju prezentacije vizualno atraktivne teme osvjetljavanja prostora u prošlosti, pri čemu se velika pažnja posvetila i praktičnoj primjeni najučestalijih oblika metalnih nosača, kao preteća suvremenih lustera. Odabrana tematika nudi mnogo istraživačkih mogućnosti, a ova izložba je tek manji doprinos (nadamo se i poticaj) budućim projektima proučavanja i prezentacije iznimno zanimljivih povijesnih okolnosti distribucije, izrade i praktične primjene staklenih svjetiljki na prostoru Hrvatske.
Autori izložbe: dr. sc. Vedrana Jović Gazić i dr. sc. Berislav Štefanac, muzejski savjetnici Muzeja antičkog stakla u Zadru

Večer gramofonskih ploča
2025-10-18 19:00 - 23:30 | Love Bar Dubrovnik, Andrije Hebranga 95, DUBROVNIK, Dubrovačko - neretvanska županija, 20000, Croatia (Local Name: Hrvatska)
Udruga Dubrovnik 33/45 redovito organizira Večeri gramofonskih ploča u Love Baru (TUP) – događanja koja spajaju ljubitelje vinila, dobre glazbe i glazbenu edukaciju. Članovi udruge, pripremaju slušaonice kultnih albuma iz rock i pop povijesti, kroz koje posjetitelji imaju priliku otkriti priče iza najznačajnijih glazbenih izdanja i naučiti cijeniti analogni zvuk vinila.
Izbor cijelih albuma: „Paket Aranžman“ – Razni izvođači, „Bistriji ili tuplji čovek biva kad…” – Šarlo Akrobata, „Tajni Grad“ – Haustor

Otvorenje izložbe i predstavljanje grafičke mape "Ogledalo čudesnog"
2025-10-24 18:00 - 19:00 | Galerija TUP, Ul. Svetog Križa 3, DUBROVNIK, Dubrovačko - neretvanska županija, 20000, Hrvatska
HOMMAGE MARINU DRŽIĆU U ART UP GALERIJI
Dom Marina Držića u suradnji s Tvornicom ugljenografitnih i elektrokontaktnih proizvoda (TUP) poziva Vas na otvorenje izložbe „Ogledalo čudesnog / Hommage Marinu Držiću“ troje istaknutih hrvatskih grafičarki i grafičara Martine Gracin, Kristine Restović, i Tina Samaržije. U sklopu izložbe, čije će otvorenje biti upriličeno u prostoru ART UP Galerije u Gružu, u petak, 24. listopada 2025. godine, s početkom u 18 sati, predstavit će se istoimena grafička mapa „Ogledalo čudesnog / Hommage Marinu Držiću“ navedenih umjetnika.
Kustosica izložbe Iva Körbler autorica je i predgovora grafičke mape iz kojeg izdvajamo: „Bez obzira na trendove u umjetnosti, i u 2025. godini otkrivamo kako bezvremena aktualnost djela Marina Držića ne prestaje intrigirati hrvatske grafičare svih generacija, stilova i rukopisa. Kompleksnost Držićevih kulturološko-društvenih, pa i političkih poruka prelazi vrijeme i prostor, iznad činjenice intrigantnog predloška za motivsko-likovnu inspiraciju. Troje istaknutih hrvatskih grafičarki i grafičara Kristina Restović, Martina Gracin i Tin Samaržija, koji svaki u svojoj generaciji imaju zasluženu poziciju majstora od grafičkog zanata, odlučilo se prihvatiti ovog čudesnog putovanja u Držićeva djela, epohu i život, otkrivajući kroz pripreme za grafičke skice kako nas osim digitalne i AI tehnologije malošto dijeli od Držićeva vremena: ljudski su karakteri, skriveni motivi ponašanja i djelovanja, kao i postupci ostali nepromijenjeni. Novac i zlato – a kroz njih i spletke – još uvijek vladaju ovim svijetom, a moć je tako slatka!“
Martina Gracin rođena je 1978. u Zagrebu. Diplomirala je na Nastavničkom odsjeku Akademije likovnih umjetnosti u Zagrebu u klasi prof. Ivice Šiška. Sudjelovala je na brojnim samostalnim i skupnim izložbama u Hrvatskoj i inozemstvu. Članica je Hrvatskog društva likovnih umjetnika, a svojim radom sudjeluje i u kulturno-edukativnim projektima, likovnim kolonijama te inicijativama koje povezuju umjetnost, zajednicu i obrazovanje. Njezina djela nalaze se u privatnim i javnim zbirkama, a umjetnički izraz prepoznat je i cijenjen u međunarodnim stručnim krugovima, osobito unutar suvremene grafike.
Kristina Restović rođena je u Splitu 1973. godine. Diplomirala je na Akademiji lijepih umjetnosti u Firenci 1997., a magistrirala na Akademiji za likovnu umjetnost i oblikovanje u Ljubljani 2007. godine. Izvanredna je profesorica na kolegiju Suvremene grafike na studiju Slikarstva pri Likovnom odjelu Umjetničke akademije Sveučilišta u Splitu. Do sada je izlagala na tridesetak samostalnih izložbi i više od sedamdeset skupnih izložbi u Hrvatskoj i inozemstvu. Njezini radovi nalaze se u fundusima javnih zbirki, a za svoje umjetničko djelovanje primila je brojne nagrade. Članica je Hrvatske udruge likovnih umjetnika u Splitu i Hrvatske zajednice samostalnih umjetnika.
Tin Samaržija rođen je 1997. u Zagrebu. Akademiju likovnih umjetnosti u Zagrebu završio je 2022. godine stekavši titulu magistra grafike. Izlaže od 2018. godine i do sada je sudjelovao na više od 90 izložbi u Hrvatskoj i inozemstvu. Za svoj rad primio je više pohvala, uključujući skupnu Rektorovu nagradu za likovno rješenje plakata i vizualnog identiteta opere Brundibar. Radovi mu se nalaze u brojnim nacionalnim institucijama, muzejima i zbirkama. Od 2024. godine zaposlen je u Diplomatskoj akademiji Ministarstva vanjskih i europskih poslova RH.

Ljudski glas / Faunovo poslijepodne
2025-10-26 20:00 - 21:30 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Premijera 24. listopada.

Ljudski glas / Poslijepodne jednog fauna
Projekt Paola Tišljarića i Mile Pavićević, nastao u suradnji s Dubravkom Šeparović, Sergiu Matisom i Martinom Hansenom, polazi od dva ključna umjetnička djela s početka 20. stoljeća – Cocteauovog i Poulencovog Ljudskog glasa te Debussyjevog Poslijepodne jednog fauna. U njihovom zajedničkom čitanju ovi se klasici promatraju ne samo kao estetski i povijesni orijentiri, već i kao otkrivanje pukotina moderniteta: alijenacije, samoće i nemogućnosti uspostavljanja ljudskog odnosa u vremenu koje je slavilo “progres,” inovaciju i početke neoliberalizma, ali istodobno započelo rasap ljudske subjektivnosti. Dramaturgija projekta vodi publiku od opernog Ljudskog glasa u interpretaciji Dubravke Šeparović, preko modernističkog baleta u suvremenoj plesnoj interpretaciji Sergiua Matisa i Martina Hansena, pa sve do poezije Mile Pavićević u izvedbi Doriana Vicića, gdje se glas i tijelo stapaju s jezikom današnjeg društva i njegovih fragmenata komunikacije.
Jean Cocteau / Francis Poulenc – Ljudski glas (La Voix humaine)
Cocteauov Ljudski glas iz 1930. monodrama je u kojoj jedna žena, kroz telefonski razgovor s ljubavnikom koji je napušta, razotkriva intimu svoje samoće i nemoći. Francis Poulenc 1958. pretvara tekst u operu, praizvedenu 1959. u pariškoj Opéra-Comique, posvećenu sopranistici Denise Duval. U ovom djelu glas postaje jedino oruđe – most prema drugome, ali i mjesto loma, fragmentacije i krajnje ranjivosti. Prekidi veze, šumovi i tišine pojačavaju osjećaj izolacije, a Poulencova glazba vodi od šapata do krika, od nježnosti do očaja. U ovoj interpretaciji postaje relativno nebitno tko je s druge strane telefona, njezin glas kao izolirano tijelo u prostoru postaje jedino mjerilo realnosti.
Claude Debussy – Poslijepodne jednog fauna (Prélude à l’après-midi d’un faune)
Debussyjevo Poslijepodne jednog fauna, skladano 1894. i nadahnuto poemom Stéphanea Mallarméa, otvara svijet senzualnih i snovitih stanja, lebdećih između jave i sna. Premijerno izvedeno u Parizu, ovo djelo postalo je simbol glazbenog impresionizma i prekretnica europske glazbe na prijelazu stoljeća. Prepoznatljiv uvodni solo flaute uvodi publiku u intimni prostor čežnje i imaginacije. Njegova povezanost s plesom, osobito kroz skandaloznu koreografiju Vaclava Nižinskog za Ballets Russes iz 1912., učvrstila je mjesto ovog djela kao ishodišta modernog baleta. U današnjoj plesnoj interpretaciji Sergiua Matisa i Martina Hansena, Faun postaje minuli simbol krhkosti tijela i kolektivne imaginacije, a priroda koja je prisutna u orignalu kao mjesto čežnje i ljepote, ovdje je ogoljena, razorena i svedena na hladni mizanscen kazališta.
Na sjecištu ova dva djela – između glasa i tijela, monologa i sna, krika i šapata – projekt otvara pitanja o ulozi umjetnosti, posebno progresivne modernističke umjetnosti, u današnjem društvu obilježenom rasapom komunikacije i fragmentacijom ljudske subjektivnosti.

Robin Hood
2025-10-25 11:00 - 12:30 | Kazalište Marina Držića, DUBROVNIK, Dubrovačko - neretvanska županija, 20000, Croatia (Local Name: Hrvatska)
Jaskanski “Robin Hood”, nova predstava odraslog ansambla Kazališta Škrabe, autora i redatelja Nine Škrabea, posvećena 55. obljetnici jaskanskog kazališta, zasnovan je na brojnim poznatim i omiljenim knjigama i filmovima o Robinu Hoodu i njegovoj družini, ali govoreći o Engleskoj, Nottinghamu i Sherwoodu prije svega govori o našoj svakidašnjici i našim problemima.
Predstava je nastala u suradnji s Centrom za kulturu Jastrebarsko i Glazbenom školom Jastrebarsko, a Sherwoodsku šumu ekipa Kazališta Škrabe smjestila je podno jaskanske Plešivice. Tako Robin, Marijana, Mali John, fratar Tuck i ostali junaci govore hrvatskim jezikom, a engleski, škotski, irski i velški dijalekti pretvoreni su u štokavsko, kajkavsko i čakavsko narječje. Srednjovjekovna glazba obogaćena je domaćim ugođajem i zvukom.
“Robin Hood” Nine Škrabea pisan je za djecu i mladež od 4 do 104 godine, a cilj mu je uz prisjećanje na doživljaje popularnih junaka Sherwoodske šume kod malih i velikih gledatelja probuditi ekološku svijest – masovna rušenja vrijednih starih šuma i višestoljetnih vizura drevnih gradova događaju se nažalost i danas u zagrebačkoj okolici, pa tako i u samom središtu Jaske. Predstava je posvećena šumi Gović, višestoljetnom uresu i sanjalištu grada Jastrebarskog, čiji je velik dio okrutno posječen u studenom 2007.
Iz Kazališta Škrabe poručuju: “Često poželimo da iz nekog šumarka poleti strijela s prijetećom porukom novovjekog Robina Hooda i da njegova družina gromko zapjeva novu himnu slobode, dobrote i socijalne pravde. Dok se to ne dogodi, barem je u našem Kazalištu Snova dopušteno sanjati i odmetnuti se od raznoraznih suvremenih Ivana Bez Zemlje i njhovih korumpiranih dužnosnika.”
Realizaciju ove predstave pomogli su Ministarstvo kulture i medija Republike Hrvatske, Zagrebačka županija, Grad Jastrebarsko, Polidor d.o.o, Autoklub Jastrebarsko, Telekoming d.o.o i Luxor informatički poslovi.
